**«Сенің атаң соғысқа қатысқан»**

(атам Кереев Мардан туралы)

Отбасылық альбомды қарап отырып, еріксіз сырты мүжілген ескі суретке көзің түседі. Соғыс жылдары түскен бұл суретте қолына қалақ ұстаған жап – жас өрімдей баланың көрінісі адамды ойға жетелеп, сұрақ тудырары хақ.

Жалпы алғанда «Ұлы Отан» соғысына Қазақтаннан алынған 3,5 мың адам адам болса, солардың бірі менің атам **Кереев Мардан***.* Осы сәтте атамның: *«соғыс уақытысында сенің үйде жалғыз екенің ескерілмейді, сенің жасың маңызды емес, ең бастысы 18 ден ассаң болды» -* деп айтқан әңгімелері есіме түседі. Мүмкін, одан көп xикаялар айтқан болар, небәрі 7 жастағы бүлдіршін болған менің есімде қалғаны осы.

*«Сенің атаң соғысқа қатысқан»* - деп, мұғалімдер жыл сайын 9-мамырда атамды, оған қоса бірнеше соғыс ардагерлерін шақырып қонақ ететін. Менің атам болса сол баяғыша үстіне костюмін киіп, сыныпқа ұзақтан сыңғыр қағып тұратын медальдарын тағып келетін. Қолына шал болғанын білдіргісі келіп ұстап алған ағаш таяғы бар еді. Бірақта ол кісіге таяқ керек емес секілді болып көрінетін.

Сырт қараған адамға еш нәрседен қорықпас батыл адам екендігі білінетін. Шынымен де атам батылдығымен қоса, қатал да болды-мыс. Өз немерелерін құшақтап еркелеткен жан емес еді. Соғыста көп қиыншылықты көріп келгеннен болар, сөзге сараң, мінезі қаталдау жан еді. Ауылдың келіндері алыстан атамды көріп қалса, иіліп сәлем беріп жолынан тұра қашатын еді.

Жалпы атамның сол қолының бір саусағы жартылай ғана бар еді. Алғашында оны көріп, қатты қорыққаным әлі күнге есімде. Есейіп ес кірген соң, атамның саусағына не болғанын үйдегілерден сұрадым. Бұл саусақтың тариxы тікелей соғыспен байланысты болып шықты. Атамның соғысқа бармай жатып барлық саусақтар мен дене мүшелері сау болған. Ұрыс уақытысында жаулармен атыс жағдайлары болған, соның бірінде атамның саусағына оқ тиеді. Ол кісі саусағын ұстап көрсе, түсетін тіс секілді ары-бері қимылдап тұр екен. «Бас аман болса, саусақ өсер» деген ниетте саусағын жұлып алып, сол жерге лақтырып кеткен екен. Осыдан-ақ ол кісінің батыр жан болғандығын сезіне аламын.

Маған әкемнің қасында жүрген ұнайды, оның бейнесіне қарап атамды еске аламын. Оған қоса басындағы автомат оғы тәріздес жерлерде шаш өспей қалғандығы мен үшін қызық болатын. Өзінен сұрасам, менде соғысқа барып келгенмін жауап беретін-әкем. Соғыстың не екенін түсінбейтін мен үшін бұл үлкен қуаныш еді, менің әкем мен атамда соғысқа барған деп жүруші ем. Алайда кейіннен бұл сөздердің әзіл екенін түсіндім.

Дегенмен атамның басындағы іздер болса шынайы соғыс көріністері екенін білемін. Әттең, мен ертерек дүниеге келгенімде, 2-3 жылдың өзі жетер еді. Яғни атамның бүкіл соғыс бойындағы ерліктерін сұрап алғанымда қаншама әңгімелер туар еді. Осы бар нәрселерге де қанағат етейін, ең бастысы-сіздің артыңызда мен секілді ұрпақтар қалды.

Бақтиярова Айшат,

Автоматтандыру және басқару» мамандығы,

АУк-20-3 тобы, АЭжБУ.